**Zasadanie Obecného zastupiteľstva v Sihelnom**

**Z á p i s n i c a**

**zo zasadania Obecného zastupiteľstva v Sihelnom**

**konaného dňa 27. 09. 2018 o 1630 hodine**

**v zasadačke OcÚ Sihelné**

**Zápisnica**

**zo zasadania Obecného zastupiteľstva**

**konaného dňa 27. 09. 2018 v zasadačke OcÚ Sihelné**

**Prítomní:**

Mgr. Ľubomír Piták, Bc. Anna Luscoňová, Mgr. Ľubomír Luscoň, Peter Staš, Mgr. Ľubomíra Nováková, Dáša Chudiaková, Ľuboš Vonšák

**Neprítomní:** Dušan Grobarčík, Marián Staš, Bc. Vladimír Bielak, Jozef Ferníza

**Ostatní prítomní:**

**PROGRAM:**

1. Zahájenie
2. Kontrola uznesení
3. Polročná správa a vyhodnotenie plánu kontrolnej činnosti od januára do júna 2018
4. Prehľad a správy kontrolóra o vykonaných kontrolách za obdobie II. štvrťroka 2018
5. Stretnutie s pracovníkmi OVS, a. s.
6. Rôzne
7. Interpelácia poslancov
8. Záver

**1.Zahájenie**

Na úvod starosta obce Mgr. Ľubomír Piták privítal poslancov na zasadaní Obecného zastupiteľstva a oboznámil prítomných s programom zasadnutia. Za overovateľov zápisnice navrhol poslanca Petra Staša a poslankyňu Mgr. Ľubomíru Novákovu,  za zapisovateľku Mgr. Alenu Vojtašákovú. K uvedenému programu neboli žiadne pripomienky, preto starosta nechal za uvedený program hlasovať. Program bol jednomyseľné schválený.

Poslanci, ktorí schvaľujú program rokovania: Mgr. Ľubomír Luscoň, Peter Staš, Mgr. Ľubomíra Nováková, Dáša Chudiaková, Ľuboš Vonšák

**2. Kontrola uznesení**

Prvým uznesením bolo zverejniť v Sihelníku pána Skurčáka, ktorý nezaplatil faktúru. Pán Skurčák už zaplatil faktúru.

Druhým uznesením bolo domontovať vodomery. Vodomery boli domontované všetkým občanom, ktorí mali pripravené šachty.

Tretím uznesením bolo stanoviť cenu pitnej vody pre odpredaj vody OVS, a. s. Toto uznesenie nebolo splnené, ale na zasadanie boli pozvaní zástupcovia OVS, a. s., s ktorými sa bude prejednávať odpredaj našej vody.

**3. Polročná správa a vyhodnotenie plánu kontrolnej činnosti od januára do júna**

Hlavná kontrolórka Obce Sihelné predložila a oboznámila poslancov OZ s vyhodnotením kontrolnej činnosti za obdobie od januára do júna 2018. Polročná správa a vyhodnotenie plánu kontrolnej činnosti hlavnej kontrolórky za obdobie od januára do júna 2018 je v prílohe.

Poslanci, ktorí berú na vedomie vyhodnotenie plánu kontrolnej činnosti:

Mgr. Ľubomír Luscoň, Peter Staš, Mgr. Ľubomíra Nováková, Dáša Chudiaková, Ľuboš Vonšák

**4. Prehľad a správy kontrolóra o vykonaných kontrolách za obdobie II. štvrťroka 2018**

Hlavná kontrolórka Obce Sihelné p. Bc. Anna Luscoňová predložila a oboznámila poslancov OZ s prehľadom a správach o vykonaných kontrolách za obdobie II. štvrťroka 2018. Prehľad kontrolóra Obce Sihelné o vykonaných kontrolách za obdobie II. štvrťroka 2018 a správu z kontroly spôsobu vymáhania pohľadávok miestnych daní a poplatkov k 30. 6. 2018 v prílohe zápisnice.

Podľa ustanovenia § 20 ods. 5 písm. a) zákona číslo 357/2015 Z. z. o finančnej kontrole a audite (ďalej len „zákon o finančnej kontrole“) a jeho platnom znení, § 18d ods. 2 písm. a) zákona č. 369/1990 Zb. o obecnom zriadení v znení neskorších zmien a doplnkov „Plánom kontrolnej činnosti kontrolóra“ na obdobie od 1. 1. 2018 do 30. 6. 2018 schválený uznesením č. E/8 zo dňa 15. 12. 2017 predkladám správu z kontroly spôsobu vymáhania pohľadávok miestnych daní a poplatkov k 30. 6. 2018

**Kontrola bola zrealizovaná za obdobie**: od 1. 1. 2018 do 30. 6. 2018. **Cieľom kontroly:** sledovať vývoj stavu pohľadávok obce, ich spôsob a úspešnosť vymáhania, najmä čo sa týka výberu miestnych daní a poplatkov

**Kontrolou bolo zistené:**

príjem obce z výberu daní a poplatky za komunálne odpady tvorí významný zdroj príjmovej časti rozpočtu obce. Miestne dane a miestny poplatok za komunálny odpad a drobné stavebné odpady v obci Sihelné sa vyberajú v sumách podľa VZN 1/2014, ktoré boli schválené na Obecnom zastupiteľstve dňa 15. 12. 2014. Obecné zastupiteľstvo sa uznieslo dňa 9. 2. 2018 uznesením D/1., že obecný úrad má vyhlásiť oznam v obecnom rozhlase, že ak neplatiči do 30. 3. 2018 nevyplatia všetky svoje podlžnosti za komunálny odpad a dane z nehnuteľnosti z minulých rokov, budú zverejnení na obecnej stránke obce a v obecných novinách Sihelník. Neplatiči boli zverejnení na internetovej stránke obce a tiež na obecnej tabuli.

**Daň z nehnuteľnosti**

Za rok 2018 bolo rozpočtovaných 15 728,83 €, skutočný príjem k 30. 6. 2018 bol v sume 5 838,01 €, nedoplatok je 9 890,82 €.

Obec k 31. 12. 2017 evidovala pohľadávky k vymáhaniu z nezaplatenej dani z nehnuteľnosti za minulé roky v sume 2 608,27 €.

Kontrolou k 30. 6. 2018 bol uhradený nedoplatok v sume 1 665,55 €. K vymáhaniu v roku 2018 je celková suma 942,72 €.

Vývoj nedoplatkov za výber dane

Nedoplatok Úhrada Prenos

Minulé roky 996,69 520,44 476,25

Rok 2016 402,02 118,85 283,17

Rok 2017 1 209,56 1 026,26 183,30

Spolu: 2 608,27 1 665,55 942,72

**Komunálny odpad**

Za rok 2018 bolo rozpočtovaných 26 811,31 €, skutočný príjem k 30. 6. 2018 bol v sume 13 794,77 €, nedoplatok je 13 016,54 €.

Obec k 31. 12. 2017 evidovala pohľadávky k vymáhaniu za komunálny odpad za minulé roky v sume 3 939,96 €.

Kontrolou k 30. 6. bol uhradený nedoplatok v sume 1 985,29 €. K vymáhaniu v roku 2018 je celková suma 1 954,67 €.

Vývoj nedoplatkov za výber komunálneho odpadu

Nedoplatok Úhrada Prenos

Minulé roky 2 077,14 845,00 1 232,14

Rok 2015 412,77 221,97 190,80

Rok 2016 551,96 262,89 289,07

Rok 2017 898,09 655,43 242,66

Spolu: 3 939,96 1 985,29 1 954,67

**Poplatky za údržbu cintorína a cintorínsky poplatok** Kontrolou k 30. 6. je výber za cintorínsky poplatok za údržbu cintorína 1 € od čísla domu. V pokladni obce bola vybraná suma 167 €. Niektorí platcovia nerešpektujú tento poplatok a neplatia ho. Poplatky za služby sa vyberajú podľa nariadenia, na ktorom sa uznieslo Obecné zastupiteľstvo v Sihelnom dňa 29. 1. 2016.

Cintorínsky poplatok bol cez pokladňu vybraný v sume 52,50 €, sú to poplatky za hrobové miesto a tiež za používanie Dom smútku. Obec má vyberať poplatky za hrobové miesta starších hrobov.

**Daň za psa**

Z rozpočtovaných 384 € bol skutočný príjem k 30. 6. 2018 v sume 156 € nedoplatok je 290 €. Vybrané poplatky cez pokladňu obce v sume 140 €. Na účet obce bolo uhradených 16 €. Nedoplatok z minulých rokov je 62 €.

**Kontrolné zistenia:** 1. Možno konštatovať, že po zverejnení klesol počet neplatičov v obci z celkových pohľadávok z minulých rokov DzN 2 608,27 + KO 3 939,96 € = 6 548,23 € bol výber pohľadávok po zverejnení v sume DzN 1 665,55 + KO 1 985,29 € = 3 650,84 € Ku dňu 30. 6. 2018 ostala k vymáhaniu celková suma nedoplatku 2 897,39 €

2. Nahlasovaciu povinnosť daňového subjektu oznamovať skutočnosti alebo ich zmeny podľa zákona o miestnych daniach si robia naši občania v malej miere, sú vyzvaní v miestnom rozhlase k 31. januáru na doplnenie daňových priznaní

3. Majitelia psov si neplnia oznamovaciu a prihlasovaciu daňovú povinnosť.

4. Poplatky za údržbu cintorína, niektorí občania nerešpektujú a nechcú ho zaplatiť.

5. Vydávanie rozhodnutí a platobných výmerov by malo byť ku konkrétnemu dátumu, určiť vo VZN. Prijať v nariadení obce.

6. Správca dane by mal vymáhať neplatičov upomínaním, opakovať upomínanie.

7. Sankcie, pokuty a penále za neplnenie daňových povinností, prípadne za ich oneskorené plnenie sa v obci nedávajú.

**Súpis najvyšších a najzaujímavejších príjmov a výdavkov obce za II. štvrťrok**

**príjem obce**  výnos dane od štátu: apríl: 60 514 € máj: 37 349 € jún: 54 921 €

**Odkúpenie pozemku od obce:**

Jozef Rusnák 48,10 €

Miroslav Sivka 1 341,25 €

**Výdavky (fa)**

Poskytovanie služieb I. štvrťrok 5 700 €

PROX, Ing. Bobák projekt kotolňa MŠ 6 480 €

PROX, Ing. Bobák projekt náučný chodník 3 900 €

Jurčáková, mikroprojekt cezhranič. spolupráca 650 €

Požiarne prilby 5 ks 400 €

fa/M. Sivka práce v obci 723,25 €

Balcerčík, kúrenárske práce v KD 1 740,10 €

Stavebný materiál na cestu do Končiny 1 712,54 €

Elektroinštalačný materiál na cestu do Končiny 682,87 €

Nákup a obutie trak. diskov 4 ks 3 123,24 €

Elektroinštalačný materiál 2 149,38 €

P. Chudiak,oprava vozidla Kia Ceed a Škoda Octavia 1 590,00 €

Plastové okná, dvere 3 000 €

fa/M. Sivka práce v obci 770 €

laboratórne vzorky vody 1 245,60 € odmena za verejné obstarávanie 750 € gumy trakt. Casse 773,50 €

Stavebný materiál na chodníky 1 075,09 €  **Poskytnuté dotácie od obce**

Stavanie mája 105,72 €

Deň detí, balíčky 300 €

Mäsové výrobky na guláš, deň detí 235,15 €

Rôzny tovar, sladkosti pre MDD 269,26 €

Rôzny tovar pre MDD 642,04 €

Mäsové výrobky na MDD 803,55 €

Výlet CZŠ Staré Hory a späť 297,50 €

DHZ plameň, súťaž 18 €

Hasiči súťaž 64,01 €

Poslanci, ktorí berú na vedomieprehľad a správy kontrolóra o vykonaných kontrolách za obdobie II. štvrťroka 2018Obce Sihelné:

Mgr. Ľubomír Luscoň, Peter Staš, Mgr. Ľubomíra Nováková, Dáša Chudiaková, Ľuboš Vonšák

**5. Stretnutie s pracovníkmi OVS, a. s.**

Na zasadnutie obecného zastupiteľstva boli pozvaní zástupcovia OVS, a. s. ohľadom úhrady asfaltovania ciest a ohľadom odpredaja vody pre OVS, a. s.

Zasadania sa zúčastnili riaditeľ Ing. Jozef Revaj a projektový manažér Ing. Marcel Bakoš.

Ing. Jozef Revaj zopakoval poslancom, že sme jediná obec, ktorá nemá zaplatenú faktúru za asfaltovanie ciest pri kanalizácii v obci. Voči našej obci majú vystavenú faktúru na sumu 36 330 €. Táto faktúra, ktorá bola vystavená a objemy, ktoré tam boli vyfakturované obec spochybnila. Napočítané objemy nie sú také veľké, ako nám boli vyfakturované. Dohodlo sa, že sa urobí nové meranie, ktoré sa aj uskutočnilo. Pán Ing. Marcel Bakoš a poslanci Obecného zastupiteľstva urobili spoločné meranie, z ktorého bola urobená aj zápisnica. Ing. Marcel Bakoš a poslanci prešli 19 úsekov, ktoré podľa Ing. Jozefa Revaja nesúviseli s kanalizáciu. Poslanci namerali plochu 273 m2 , plocha ktorú nameral Ing. Marcel Bakoš geodetický je 783 m2. Podľa meraní OVS. a. s. stále vychádza, keď sa odrátali plochy, ktoré boli v rozkopávkových povoleniach sa plocha z 1600 m2 zredukovala na 783 m2. Poslanci sa opýtali, prečo sú rozdiely v meraní, keď tam bol aj Ing. Marcel Bakoš. Ing. Marcel Bakoš povedal, že priamo na mieste sa nepočítala výmera, len sa krokovalo, a potom sa to spočítalo. Poslanec Peter Staš povedal, že to bolo dobré pomerané a Ing. Marcel Bakoš vtedy súhlasil s nameranými plochami. Pracovníci OVS a. s. nás požiadali o nové meranie, lebo keď sa v konečnom dôsledku dá tento problém na súd, tak bude nasledovať tiež nové meranie. Poslankyňa Dáša Chudiaková povedala, že to asfaltovanie naviac bolo aj z dôsledku zničenia ciest, otáčania sa veľkých strojov. V dedine máme veľa škôd po kanalizácii, a preto nechceme nové meranie. Starosta povedal, že cesta na vyšnom konci pri pánovi Chudiakovi bola úplne zničená strojmi. Cesta bola predtým vo veľmi dobrom stave. Poslanec Peter Staš sa opýtal, kto dal OVS. a. s. objednávku na asfaltovanie. Ing. Marcel Bakoš povedal, že na to nebolo treba objednávku, lebo to boli práce v rámci celej veľkej stavby. Práce boli urobené a cesta bola obcou prebratá.

Pôvodne mali byť zaasfaltované len ryhy, ale bolo iniciatívou obci, aby sa zaasfaltovali ďalšie plochy. Ing. Marcel Bakoš, povedal, že OVS a. s. asfaltovala dielo s vedomím a dohodou , že plochy nad rámec budú hradiť obce, preto sa asfaltovalo spôsobom, aby si starostovia mohli povedať, kde chcú doasfaltovať, aby sa to opticky zacelilo. Cesty sa mohli zapiľovať a nemusel sa urobiť taký veľký rozsah prác. Robilo sa to nad rámec diela v zmysle dohody so starostami. Tie výmery, ktoré sa v Sihelnom prešli a pomerali nesúvisia s kanalizáciu. Kontrolórka obce upozornila, že cesty podľa zmluvy mali dať do pôvodného stavu, bola tam stanovená pokuta 200 000 €. Poslankyňa Dáša Chudiaková povedala, že by bolo treba kompenzáciu za škody, ktoré vznikli v obci pri kanalizácii. Ľuďom spadli oporné múriky, narušili sa ploty, orná pôda je zničená. Ing. Jozef Revaj povedal, že OVS. a. s. nebola spokojná so zhotoviteľom stavby. Je škoda, že ľudia nenahlásili škody, snahou OVS, a. s. bolo ich odstrániť. Teraz, keď je kanalizácia položená, je ťažšie dokázať, že problémy vznikli pri výstavbe kanalizácie. Stále je možné nahlásiť OVS a. s. škody, ktoré vznikli pri kanalizácii. Poslanec Peter Staš povedal, že ľudia si sami opravili a nechceli čakať, lebo by to dlho trvalo. Kontrolórka obce sa spýtala, čo bude s bočnými cestami napr. okolo škôlky, ktoré sú v hroznom stave, kto ich opraví. Sú aj konkrétne sťažnosti od obyvateľov na opravy ciest. Ing. Jozef Revaj odpovedal, že pri meraní sa môžu spísať aj závady na cestách.

Poslankyňa Mgr. Ľubomíra Nováková aj poslanec Mgr. Ľubomír Luscoň navrhli, aby sa urobilo nové meranie, že sa to všetko už dlho ťahá a treba to uzavrieť.

Poslanec Peter Staš nechcel, aby bolo nové meranie. Poslanci sa dohodli na meraní 18 . 10 . 2018 o 15. hodine.Ohľadom žiadosti obce Sihelné odpredávať vodu OVS, a. s. Ing. Jozef Revaj povedal, že sa opierajú o spoločnú dohodu zo dňa 3. 10. 2005, ktorá bola podpísaná bývalým starostom Jozefom Gabrielom. Dohoda o vzájomnom využívaní prameňov v Pilsku a prívodného potrubia. Dohoda platí na 50 rokov. Je tam dohodnuté, že si nebudeme účtovať vzájomné poplatky. V čase podpisu dohody, len OVS, a. s. dodávala vodu do systému potrubia. OVS, a. s. nerobila obštrukcie, keď sa dozachytávali ďalšie pramene obcou Sihelné. Výsledok je taký, že do vodojemu sa púšťajú pramene, ktoré obec sama vybudovala a pramene zachytené OVS, a. s. tečú do prírody. Do systému dokáže dodávať vodu aj OVS, a. s., ale jej pramene sú zatiaľ odstavené. OVS, a. s považuje dohodu za platnú. Kontrolórka obce si vyžiadala túto dohodu, aby sme vedeli na ňu reagovať lebo je ťažké sa vyjadriť k niečomu, keď nemáme k tomu bližšie vysvetlenie od tých, čo ju vytvorili. Poslanec Mgr. Ľubomír Luscoň sa opýtal, kde má OVS, a. s. vodu a nech si vybudujú vlastné potrubie, či je to férové, keď mi Vám dopravíme vodu do dediny a OVS, a. s. účtujete ľuďom vodné aj stočné. Pracovníci OVS, a. s. povedali, že ak táto dohoda bude spochybnená a budeme mať stanovenú cenu pitnej vody URSOM, sú pripravení od nás v prípade potreby odkupovať túto vodu. Starosta povedal, že podľa jeho názoru dohoda nie je platná, keďže do potrubia sa nepúšťajú pramene zachytené OVS, a. s., ale chce, aby zmluvu preskúmal právnik.

**6. Rôzne**

**1. Úver zo ŠFRB**

Starosta oboznámil poslancov s úmyslom zobrať úver na zateplenie bytovky 485 v sume 92 350 € čo je 0,5 % úrok na 20 rokov. Poslankyňa Dáša Chudiaková navrhla, že či by to nebolo treba prebrať s nájomníkmi bytovky. Kontrolórka obce upozornila a vysvetlila poslancom, že tento úver a úrok zo ŠFRB podľa zákona 150/2013 Z. z. budú splácať nájomníci bytovky, ktorým by sa malo zvýšiť nájomné 20 -30 € približne na byt. Ostatní obyvatelia obce by predsa nemali prispievať na splácanie úveru, veď tam nežijú. Kvalita bývania sa zlepší nájomníkom.

Poslankyňa Mgr. Ľubomíra Nováková a Mgr. Ľubomír Luscoň povedal, že bytovka je v zlom stave a chátra, tiež tam plesne. Treba ju určite opraviť.

Poslanci, ktorí schvaľujú úver zo ŠFRB na zateplenie bytovky:

Mgr. Ľubomíra Nováková, Mgr. Ľubomír Luscoň, Dáša Chudiaková, Ľuboš Vonšák

Zdržal sa: Peter Staš

**2. Žiadosť Ľubomíra Obrka, Sihelné 485/6 o predlženie nájomnej zmluvy na dva roky.**

Poslanci, ktorí schvaľujú predlženie nájomnej zmluvy na dva roky:

Mgr. Ľubomíra Nováková, Mgr. Ľubomír Luscoň, Peter Staš, Dáša Chudiaková, Ľuboš Vonšák

**3. Žiadosť Michaely Brišákovej, Sihelné 215/5 o predlženie nájomnej zmluvy na dva roky.**

Poslanci, ktorí schvaľujú predlženie nájomnej zmluvy na dva roky:

Mgr. Ľubomíra Nováková, Mgr. Ľubomír Luscoň, Peter Staš, Dáša Chudiaková, Ľuboš Vonšák

**4. Žiadosť Márie Sušienkovej, Sihelné 215/1 o predlženie nájomnej zmluvy na dva roky.**

Poslanci, ktorí schvaľujú predlženie nájomnej zmluvy na dva roky:

Mgr. Ľubomíra Nováková, Mgr. Ľubomír Luscoň, Peter Staš, Dáša Chudiaková, Ľuboš Vonšák

**5. Žiadosť Márie Murínovej, Sihelné 526 o pridelenie nájomného bytu v bytovke 215**

Poslanci, ktorí schvaľujú pridelenie nájomného bytu:

Mgr. Ľubomíra Nováková, Mgr. Ľubomír Luscoň, Peter Staš, Dáša Chudiaková, Ľuboš Vonšák

**6. Žiadosť Andreja Jagelku Sihelné 11 o pridelenie nájomného bytu**

Poslanci, ktorí schvaľujú pridelenie nájomného bytu:

Mgr. Ľubomíra Nováková, Mgr. Ľubomír Luscoň, Peter Staš, Dáša Chudiaková, Ľuboš Vonšák

**7**. **Marcely Vronkovej a Stanislava Vronku, Sihelné 62 o odpredaj pozemku**

Na odpredaj tohto pozemku je treba doložiť samostatný geometrický plán. Po doložení geometrického plánu bude zámer odkúpiť tento pozemok zverejnený na internetovej stránke a na obecnej tabuli v zmysle § 9a ods. 8, pís. e) zákona 138/1991 Zb. o majetku obcí v znení neskorších predpisov, aby vznikla možnosť vyjadriť sa aj iným prípadným záujemcom.

Poslanci, ktorí neschvaľujú odpredaj pozemku:

Mgr. Ľubomíra Nováková, Mgr. Ľubomír Luscoň, Peter Staš, Dáša Chudiaková, Ľuboš Vonšák

**8**. **Žiadosť- petícia o zaasfaltovanie novovytvorených obecných ciest**

Ide tu o cesty, kde je potrebné najskôr urobiť kanalizáciu a infraštruktúru. Starosta povedal, že momentálne nie sú projekty na zhotovenie kanalizácie a išlo by to z obecných peňazí. Informoval som sa na OVS. a. s. ohľadom dobudovania kanalizácie, povedali, že po vybavení stavebného povolenia nás zaradia do investičného plánu rozvoja. Treba doriešiť dobudovanie kanalizácie, a potom budú tieto ulice zaasfaltované.

Poslanci, ktorí berú na vedomie žiadosť o zaasfaltovanie novovytvorených obecných ciest:

Mgr. Ľubomíra Nováková, Mgr. Ľubomír Luscoň, Peter Staš, Dáša Chudiaková, Ľuboš Vonšák

**9. Poďakovanie za poskytnutie sponzorského príspevku na opravu podláh v CZŠ Sihelné**

Poslanci, ktorí berú na vedomie poďakovanie CZŠ za poskytnutie sponzorského príspevku:

Mgr. Ľubomíra Nováková, Mgr. Ľubomír Luscoň, Peter Staš, Dáša Chudiaková, Ľuboš Vonšák

**10. Žiadosť o poskytnutie finančného príspevku Ľudovej gajdošskej hudbe Mgr. Ľubomíra Luscoňa v sume 750 € na kroje**

Poslanci, ktorí schvaľujú finančný príspevok Ľudovej gajdošskej hudbe Mgr. Ľubomíra Luscoňa na kroje:

Mgr. Ľubomíra Nováková, Mgr. Ľubomír Luscoň, Peter Staš, Dáša Chudiaková, Ľuboš Vonšák

**7. Interpelácie poslancov**

Starosta povedal, že bol schválený projekt na rekonštrukciu kotolne v materskej škole v sume 102 088 €, tiež projekt s Čechmi cez požiarnikov „Poznaj a chráň všetko okolo nás“ na 10 830 €. Na požiarnu zbrojnicu nám schválili projekt, ešte mi neprišlo rozhodnutie, ale som to našiel medzi schválenými projektmi.

Robili sa chodníky na vyšnom konci, osadili sme zastávku dokončili sa rigoly na vyšnom konci, tiež sa opravovali rigoly aj cesta smerom na Oravské Veselé, pod Hrádkom sa upravili cesta aj garady. Robia sa protipovodňové opatrenia. Potok je pokosený, skúšali sme ho vyčistiť, ale bez UDS to nepôjde. Skúsim zohnať UDS.

Dokončil sa nový rozhlas. Ak v niektorých častiach nie je počuť je možné nahlásiť a budú tam domontované reproduktory. Poslanec Peter Staš povedal, že na vyšnom konci, dosť slabo počuť rozhlas aj na nižnom konci tiež slabo počuť, povedala poslankyňa Mgr. Ľubomíra Nováková.

Rekonštruuje sa KD. V barovej časti sa dokladá dlažba, WC v tejto časti sú obložené a je položený kazetový strop. Kuchyňa je celá nová. Čo sa týka sálovej časti, sú prerobené WC a dorobené bezbariérové WC. Je zrekonštruovaná celá chodba až po sálu.

Dnes som sa dozvedel o výzve na „Internet pre všetkých“ s WiFi pokrytím, ak to bude prijateľné a nebudú vysoké náklady, tak sa môžeme do toho pustiť. Tiež do malého projektu do 15 000 € na výsadbu drevín - revitalizáciu.

Poslanec Mgr. Ľubomír Luscoň povedal, že v Dušaku za dedinou visí suchár nad cestou. Treba to riešiť, lebo je to nebezpečné. Starosta povedal, že zavolá majiteľovi stromu, aby ho odstránil.

Poslankyňa Dáša Chudiaková sa pýtala, či funguje chladiarenský box v dome smútku. Starosta povedal, že chladiarenský box funguje a bol opravovaný regulátor.

Poslanec Ľuboš Vonšák upozornil na vyvalené svetlo na cintoríne. Starosta prisľúbil, že opravia svetlo.

Poslankyňa Dáša Chudiaková sa opýtala, ako je to s cintorínom, či sa odkúpili ďalšie pozemky pod cintorín. Starosta povedal, že posledná zmluva je v cene 7 € za m2. Problém je, že ľudia nechcú predávať, treba prerobiť zmluvy. Niektorí chcú vymeniť tieto pozemky.

**8. Záver**

Starosta obce poďakoval všetkým poslancom za účasť a ukončil zasadnutie Obecného zastupiteľstva.

Overovatelia:

Mgr. Ľubomíra Nováková .............................................

Peter Staš .............................................

Zapísala:

Mgr. Alena Vojtašáková ............................................

Mgr. Ľubomír Piták

starosta obce

**Uznesenia**

**zo zasadania Obecného zastupiteľstva obce Sihelné,**

**ktoré sa uskutočnilo**

**dňa 27. 09. 2018 o 1630 hodine v zasadačke OcÚ Sihelné**

**O b e c n é z a s t u p i t e ľ s t v o**

**A. Berie na vedomie:**

1. Polročnú správu a vyhodnotenie plánu kontrolnej činnosti od januára do júna 2018.

2. Prehľad a správy kontrolóra o vykonaných kontrolách za obdobie II. štvrťroka 2018.

3. Žiadosť- petíciu o zaasfaltovanie novovytvorených obecných ciest.

4. Poďakovanie za poskytnutie sponzorského príspevku na opravu podláh v CZŠ Sihelné.

**D. Ukladá:**

l. Preskúmať dohodu o spoločnom využívaní prameňa Pilsko a prívodného potrubia podpísanú medzi obcou Sihelné a Severoslovenskou vodárenskou spoločnosťou.

**E. Schvaľuje:**

1. Program rokovania Obecného zastupiteľstva obce Sihelné.

2. OZ Sihelné schvaľuje investičný zámer obce Sihelné, na účel: Stavebné úpravy- zateplenie a výmena kúrenia, na stavbu 14 BJ – Bytový dom č. 485, obec Sihelné, za účelom zníženia energetickej náročnosti tejto budovy

- OZ obce Sihelné schvaľuje spôsob financovania – požadovaný úver zo ŠFRB vo výške 92 350, 00 EUR, max obstarávaciu cenu zateplenia 80 696,15 EUR vrátane DPH a výmenu kúrenia 15 948,20 EUR vrátane DPH a výšku vlastných prostriedkov na dofinancovanie stavby 4500 EUR.

- OZ obce Sihelné schvaľuje predloženie žiadosti o poskytnutie úveru zo ŠFRB

- OZ obce Sihelné schvaľuje a súhlasí so zabezpečením záväzku formou ručenia nehnuteľnosťou 14 BJ – Bytový dom Sihelné, súp. 485, zapísaný na LV č. 611 a parc. C-KN č. 1608/5. obec Sihelné, kat. územie Sihelné

- OZ obce Sihelné súhlasí a schvaľuje záväzok obce Sihelné, vyčleňovať v budúcich rokoch finančné prostriedky v rozpočte a zabezpečiť splácanie poskytnutého úveru počas celej doby splatnosti úveru.

3. Žiadosť pána Ľubomíra Obrka, Sihelné 485/6, o predlženie nájomnej zmluvy na dva roky

4. Žiadosť pani Michaely Brišákovej, Sihelné 215/5, o predlženie nájomnej zmluvy na dva roky.

5. Žiadosť pani Márie Sušienkovej, Sihelné 215/1, o predlženie nájomnej zmluvy na dva roky.

6. Žiadosť pani Márie Murínovej, Sihelné 526, o pridelenie nájomného bytu v bytovke 215.

7. Žiadosť pána Andreja Jagelku, Sihelné 11, o pridelenie nájomného bytu.

8. Žiadosť Ľudovej gajdošskej hudby Mgr. Ľubomíra Luscoňa o poskytnutie finančného príspevku v sume 750 € na kroje.

**F. Neschvaľuje:**

1. Žiadosť pani Marcely Vronkovej a pána Stanislav Vronku, Sihelné 62 o odkúpenie obecného pozemku.

Mgr. Piták Ľubomír

starosta obce